Diari Oficial de la Generalitat Valenciana


Sumari del DOGV 9450, del 17-10-2022 (2022/9084)

RESOLUCIÓ de 2 d'agost de 2022, de la Direcció General del Sector Públic i Patrimoni, de conclusió de l'expedient i declaració de la improcedència de declarar hereua la Generalitat Valenciana respecte de l'herència de María Miralles Renú, ABI 218/2022.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9450

Data del DOGV
:   17-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9084


Data del document
:   02-08-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 d'agost de 2022, de la Direcció General del Sector Públic i Patrimoni, de conclusió de l'expedient i declaració de la improcedència de declarar hereua la Generalitat Valenciana respecte de l'herència de María Miralles Renú, ABI 218/2022. [2022/9084]  
Antecedents de fet  
La Conselleria d'Hisenda i Model Econòmic ha tingut coneixement mitjançant una denúncia presentada per Federico Gil Calpe, de la defunció el 7 d'abril de 2009, en estat de viudo de María Miralles Renú i sense haver atorgat testament, de Vicente Pedrós Jarabú.  
Acreditat el seu empadronament a l'Ajuntament de Paterna i les renúncies a l'herència de les persones amb dret a heretar, i atés que no consten, en principi, més persones amb aquest dret, amb data 7 de juliol de 2021 la directora general del Sector Públic i Patrimoni va signar la resolució d'incoació de l'expedient de declaració administrativa d'hereus abintestats del causant esmentat, la qual es va publicar en el Diari Oficial de la Generalitat Valenciana de 3 d'agost de 2021 i es va exposar en el tauler d'edictes de l'Ajuntament de Paterna del 16 de juliol al 16 d'agost de 2021.  
Amb data 8 de novembre de 2021 es va donar trasllat a l'Advocacia General de la Generalitat de la proposta de resolució d'acceptació de l'herència a l'efecte de l'emissió de l'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat. Amb data 30 de novembre de 2021 es rep l'informe favorable.  
Amb data 9 de desembre de 2021, la directora general del Sector Públic i Patrimoni va signar la Resolució de conclusió de l'expedient de declaració administrativa d'herència intestada i acceptació de l'herència de Vicente Pedrós Jarabú, publicada en el Diari Oficial de la Generalitat Valenciana el 13 de gener de 2022 i en la pàgina web d'aquesta conselleria.  
L'herència està integrada per:  
- Finca núm. 14.524 de Paterna, inscrita, en règim de guanys, en el Registre de la Propietat de Paterna núm. 2, foli 243, llibre 112 de Paterna, tom 625. Habitatge situat al carrer Benissanó, núm. 3, 3r, porta 8.  
  
De les actuacions dutes a terme per aquesta direcció general, es constata que María Miralles Renú, cònjuge de Vicente Pedrós Jarabú, mor el 30 de juliol de 1998 sense haver atorgat testament.  
Vist que el seu lloc de naixement, últim domicili i defunció és Paterna.  
Vist que els pares de la causant han mort.  
Vist que el cònjuge de la causant, possible hereu seu, s'ha mort amb posterioritat sense haver acceptat ni repudiat l'herència.  
  
Vist que la Generalitat Valenciana és hereua del cònjuge.  
Vist l'article 1006 del Codi Civil, segons el qual per mort de l'hereu sense acceptar ni repudiar l'herència passarà als seus el mateix dret que ell tenia, en aquest cas la Generalitat Valenciana.  
No coneixent-se, en principi, més persones amb dret a heretar amb data 20 de maig de 2022, es va dictar un acord d'incoació, que es va publicar en el Diari Oficial de la Generalitat Valenciana i es va exposar en el tauler d'edictes de l'Ajuntament de Paterna del 13 de juny al 13 de juliol de 2022.  
No consta que s'hagen presentat al·legacions ni reclamació per persones amb dret a heretar.  
Per això, el cònjuge de la causant és el seu hereu legítim.  
  
Fonaments de dret  
En compliment del que es preveu en l'article 71 Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 944 i l'article 1006 del Codi Civil; en l'article 43.3 de la Llei 14/2003, de 10 d'abril, de patrimoni de la Generalitat Valenciana, i en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, és procedent concloure l'expedient per a la declaració d'hereus abintestats a favor de la Generalitat respecte d'aquesta herència.  
  
Així, en l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada, així com la improcedència de declaració a la Generalitat Valenciana com a hereua de María Miralles Renú, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant de l'existència d'hereu de la causant, en aquest cas Vicente Pedrós Jarabú, sense que siga necessari l'informe de l'Advocacia General de la Generalitat a causa de l'evidència d'hereu amb millor dret.  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Contra la present resolució, que no posa fi a la via administrativa, i de conformitat amb el que estableixen la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant de la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, es podrà considerar que ha sigut desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos.  
  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 2 d'agost de 2022.- La directora general del Sector Públic i Patrimoni: Isabel Castelló García.